Gunstein Anderson

Gunstein Anderson (ofte skrevet Andersson; 1860–1926) var en norsk kirketjener, lærer og skolemann, i utgangspunktet Venstre-mann, men etter hvert en av pionerene i norsk arbeiderbevegelse og Arbeiderpartiet.

I 1888 var han sentral da Buskerud Amtsarbeiderforening ble opprettet. Syv arbeiderforeninger trådte 27. mai sammen, invitert av Hokksund Arbeiderforening. Kirketjener Anderson ble valgt til formann i styret, sammen med blant andre gårdbruker Christopher Hornsrud.Side 90 - Nils Henning Hontvedt: «Arbeiderorganisering i Buskerud 1868 - 1904», Tidsskrift for arbeiderbevegelsens historie, nr 2 1980 De to skulle holde godt sammen de kommende årene.side 501. Edvard Bull: Arbeiderklassen blir til (1850-1900), Arbeiderbevegelsens historie bind I, Tiden, Oslo (1988)

Sommeren 1893 var Anderson ansvarlig for et «lærerkursus» på Milestein, finansiert med offentlige midler. Det vakte furore da kurset utviklet seg til et regelrett agitasjonsmøte for Venstre. Lærer Gottschalk Johnson fra Drammen uttalte for eksempel at han ikke brydde seg om at kong Oscar nektet å sanksjonere flagget: «Vi sanktionerer det selv med at heise 'rent' Flag hver udenfor vort Hus». Anderson var på denne tiden lærer ved Milestein skole og formann i Venstreforeningen på Eiker.

Ved kommunevalget i Øvre Eiker i 1901 kom sosialistene inn i kommunestyret med åtte mann. Den gamle Venstre-mannen Anderson kunne nå ta plass i formannskapet som den første sosialist.

Da 1. mai ble feiret på Kongsberg i 1917 skjedde det med folkefest i arbeidersamfundet, der Anderson talte for flere hundrede deltagere.Side 51: Det norske Arbeiderparti : beretning 1917, Kristiania 1918 Fra 1917 til 1919 var han ordfører i Øvre Eiker kommune, som den første AP-ordfører på plassen.«Øvre Eikers ordførere», Øvre Eiker kommune 

Han arbeidet senere som skoleinspektør i Drammen. Han ble begravet fra Haug kirke i Hokksund 30. november 1926.

 Referanser 



Kategori:Ap-ordførere i Buskerud
Kategori:Ordførere i Øvre Eiker
Kategori:Kongens fortjenstmedalje i gull